Source: http://iszolnok.hu/2019/06/20/elutasitotta-a-birosag-a-czegledy-csaba-elleni-eljaras-folytatasat-kero-inditvanyt/
Timestamp: 2019-07-17 06:22:43
Document Index: 5735141

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Elutasította a bíróság a Czeglédy Csaba elleni eljárás folytatását kérő indítványt | iSzolnok.hu
Jól halad a 4-esen a burkolatcsere
Kék hírek Elutasította a bíróság a Czeglédy Csaba elleni eljárás folytatását kérő indítványt
A Szegedi Törvényszék elutasította az ügyészség indítványát, amelyben az eljárás folytatását kérte Czeglédy Csaba ellen – közölte a bíróság szóvivője csütörtökön az MTI érdeklődésére.
Juhászné Prágai Erika elmondta, hogy a bíróság végzése ellen az ügyészség fellebbezett.
Szanka Ferenc, a Csongrád Megyei Főügyészség szóvivője az MTI kérdésére kifejtette: álláspontjuk szerint a mentelmi jog csak átmeneti akadálya volt az eljárásnak, és miután megszűnt, az eljárás ugyanabban a szakaszban folytatható.
Korábban nem volt ilyen eset – folytatta -, de az ehhez hasonló ügyekben született döntések alapján az ügyészség véleménye az, hogy nincs szükség új vádirat benyújtására, a törvényszék végzéséből azonban ez olvasható ki.
A bíróság ugyanakkor azt is hangsúlyozta, hogy a Czeglédy Csaba elleni eljárás megszüntetése nem “ítélt dolog”, vagyis a folytatására megfelelő eljárásjogi lépések után lehetőség van – ismertette az ügyész.
A Szegedi Törvényszék május 16-án – egy eljárásjogi okok miatt elkülönítve tárgyalt ügyben – már jogerős ítéletet hozott egy közvetve a Humán Operátor Zrt. alvállalkozójaként működő makói iskolaszövetkezet vezetője ellen. A bíróság bűnsegédként, különösen nagy vagyoni hátrány okozó, üzletszerűen elkövetett költségvetési csalás és más bűncselekmények miatt a férfit két év két hónap börtönre ítélte.